केंद्रीय मंत्री नितिन गडकरी ने शनिवार को कहा कि केंद्र तमिलनाडु, कर्नाटक, आंध्रप्रदेश और तेलंगाना की पानी की जरूरतों को पूरा करने के उद्देश्य से नदियों को जोड़ने के लिए प्रतिबद्ध है। भारतीय जनता युवा मोर्चा (बीजेवाईएम) के राष्ट्रीय सम्मेलन को संबोधित करते हुए सड़क परिवहन एवं राजमार्ग मंत्री ने कहा कि प्रधानमंत्री नरेंद्र मोदी के नेतृत्व में सरकार ने छह नदियों को जोड़ने की योजना बनाई है, जिस पर करीब दो लाख करोड़ की लागत आएगी। आंध्र प्रदेश में हमनें पोलावरम सिंचाई परियोजना पर ध्यान केंद्रित किया है। हमनें अब तक सात हजार करोड़ रुपये लिए हैं। इसे केंद्र सरकार के कोष से तैयार किया जा रहा है।